Diari Oficial de la Generalitat Valenciana


Sumari del DOGV 8456, del 03-01-2019 (2018/12348)

RESOLUCIÓ de 21 de desembre de 2018, de la Direcció General d'Indústria i Energia, de revocació de determinades subvencions concedides a l'empara de les resolucions següents.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8456

Data del DOGV
:   03-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12848


Data del document
:   21-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 21 de desembre de 2018, de la Direcció General d'Indústria i Energia, de revocació de determinades subvencions concedides a l'empara de les resolucions següents. [2018/12251]  
- Resolució de 27 de desembre de 2017, del conseller d'Economia Sostenible, Sectors Productius, Comercio i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.  
- Resolució de 2 d'agost de 2018 (DOGV 03.08.2018), on es va concedir a les empreses relacionades determinades subvencions pels imports assenyalats i destinades a les actuacions especificades, havent de complir les empreses beneficiàries amb totes les condicions que s'estableixen en les esmentades resolucions de concessió, en les convocatòries d'ajuda respectives i en les bases reguladores d'aquestes ajudes.  
Vists els expedients que s'indiquen en l'annex a aquesta resolució, iniciats com a conseqüència de les sol·licituds de subvenció realitzades a l'empara de les convocatòries de referència.  
Atenent:  
1. Que per Resolució de 2 d'agost de 2018 (DOGV 03.08.2018), on es va concedir a les empreses relacionades determinades subvencions pels imports assenyalats i destinades a les actuacions especificades, havent de complir les empreses beneficiàries amb totes les condicions que s'estableixen en les esmentades resolucions de concessió, en les convocatòries d'ajuda respectives i en les bases reguladores d'aquestes ajudes.  
2. Que el resolc 16 de la Resolució de convocatòria de 27 de desembre de 2017, de la Conselleria d'Economia Sostenible, Sectors Productius, Comercio i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana.  
  
3. Que les empreses beneficiàries que figuren en l'annex d'aquesta resolució no van presentar cap documentació justificativa de la subvenció concedida dins del termini establit.  
4. Que en data 2 de novembre de 2018 es va notificar a les empreses beneficiàries requeriment segons els termes establits en l'article 70.3 del Reglament de la Llei General de Subvencions on s'estableix que, transcorregut el termini establit de justificació sense haver-se presentat aquesta davant l'òrgan administratiu competent, aquest requerirà al beneficiari perquè en el termini improrrogable de 15 dies siga presentada als efectes previstos en aquest capítol.  
5. Que les empreses beneficiàries, transcorregut el termini establit en el requeriment, no han presentat els documents previstos en el tràmit de justificació ni renúncia a la subvenció concedida.  
Vist l'article 30.8 de la Llei general de subvencions, que estableix que «l'incompliment de l'obligació de justificació de la subvenció en els termes establits en aquest capítol o la justificació insuficient d'aquesta portarà aparellat el reintegrament en les condicions previstes en l'article 37 d'aquesta llei».  
Vist l'article 37.1.c d'aquesta mateixa llei, que regula les sancions per incompliment de l'obligació de justificació o la justificació insuficient, en els termes establits en l'article 30 d'aquesta llei, i si escau, en les normes reguladores de la subvenció.  
Vist que l'article 14.10 de les bases reguladores estableix que l'incompliment del termini màxim de justificació de les subvencions podrà donar lloc al desistiment sense efectes o a la minoració de l'ajuda, amb exigència, si escau, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
Vist que en el resolc cinqué de la resolució de concessió s'estableix que la modificació o alteració de les condicions tingudes en compte per a la concessió de la subvenció podrà donar lloc a la modificació de la resolució de concessió, i si escau a la pèrdua del dret al cobrament total o parcial de la subvenció.  
Vist el que es disposa en els articles 89 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; l'article 42 de la Llei 38/2003, de 17 de novembre, general de subvencions, i l'article 80 de la Llei 39/2015, d'1 d'octubre, del procediment administratiu comú de les administracions públiques.  
En virtut de les facultats establides en els articles 10 i 12 de l'Ordre 22/2016, de 27 d'octubre, per la qual s'estableixen les bases reguladores d'aquesta subvenció, resolc:  
  
Primer  
Acordar la revocació total de la subvenció concedida a les empreses que s'assenyalen en l'annex d'aquesta resolució, per l'incompliment de l'obligació de justificació en el termini establit, així com la pèrdua total del dret al seu cobrament.  
  
Segon  
Desafectar el crèdit per un import total de 143.543,75 euros, i els imports singulars, segons relació, mitjançant els corresponents documentes comptables.  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; potestativament, podrà interposar-se recurs de reposició davant la persona titular de la Conselleria d'Economia Sostenible, Sectors Productius, Comerç i Treball, en el termini d'un mes, computat des de l'endemà de la seua notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 21 de desembre de 2018.- La directora general d'Indústria i Energia: Maria Empar Martínez Bonafé.